Витоша (природен парк)

„Витоша“ е първият природен парк в България и на Балканския полуостров. Разполага се на територия от 270 кв. км в едноименната планина Витоша. Обявен е за защитена територия, с Постановление № ІІІа 15422 от 27.10.1934 г. на министъра на народното стопанство. Местоположение Парк „Витоша“ се простира върху площ от над 270 кв. км. На северозапад Владайската седловина и Владайска река я отделят от планината Люлин; на североизток е Софийска котловина; на изток река Искър я отделя от Лозенска планина; а на югоизток дълбоката долина на река Ведена я отделя от планината Плана. Бука-Преслапската седловина на юг я отделя от планината Верила, като границата между тях продължава по долината на реката Добри дол до водослива ѝ с река Клисурата (Суха). По-нататък границата следи река Клисурата (отделя я от Голо бърдо) до село Боснек, а след това поречието на Струма и язовир „Студена“. На запад Витоша стига до Пернишката котловина. Статут С постановление на Министерски Съвет № 15422 от 27 октомври 1934 г., бр. 178/1934 на Държавен вестник заедно със самия парк е създаден резерват „Бистришко бранище“, който се намира на територията на парка. Този резерват по-късно получава статут на биосферен резерват и е сред от 16-те резервата от мрежата на биосферните резервати в България. По-късно е създаден и вторият резерват в парка „Торфено бранище“. История 1934 г. – обявен за национален парк върху площ от около 6410 ха. 1952 г. – прекатегоризиран в Народен парк. Територията му се увеличава до 22 725 ха. 1981 г. – площта на парка е увеличена до 26 547 ха. 1991 г. – площта на парка се увеличава до 26 606 ха. 2000 г. – прекатегоризация в Природен парк. 2004 г. – последна промяна в границите на парка. Територията му се променя до днешните 27 079 ха. Управление Управлението се осъществява от Дирекция на Природен парк „Витоша“, поделение на Изпълнителна агенция по горите към Министерство на земеделието и храните. Дирекция на Природен парк „Витоша“ София, 1303 ул. „Антим I“ № 17 електронна поща: dppvitosha@iag.bg www.park-vitosha.org Административна принадлежност В административно-териториално отношение, площта на парка попада в три области, четири общини и 16 землища, както следва: Фондова принадлежност Обекти в парка Резервати В границите на парка, съществуват два резервата: Биосферен резерват „Бистришко бранище“ Резерват „Торфено бранище“ Върхове и скали Местности Природни забележителности Детски екостационар Детски екостационар „Белите брези“, с: Музей на совите Музей на водното конче Музей на мечката Храмове и манастири Флора Растителният свят в парка е изключително богат и разнообразен: 500 вида сладководни водорасли; 805 вида гъби; 360 вида лишеи; 326 вида мъхове; 1489 вида висши растения Фауна Животинският свят също е изключително разнообразен: Безгръбначни – 540 вида; Насекоми – голям дъбов сечко, буков сечко, червена горска мравка; Риби – балканска пъстърва; Птици – намерени са 236 вида, от които 120 са гнездящи, а 53 са прелетни. Основните видове са сокерица, жълтоглаво кралче, боров синигер, кръсточовка, червенушка, голям пъстър кълвач, черен кълвач, керкенез, мишелов, голям ястреб и други. Бозайници – благороден елен, сърна, мечка, вълк, заек, лисица, видра, дива котка и др. В парка се срещат 13 вида прилепи – малък подковонос, голям подковонос, пещерен дългокрил и други. Вижте също Витоша Защитени територии в България Източници Външни препратки Природен парк „Витоша“, профил в Изпълнителна агенция по околна среда // Посетен на 27 юни 2014. Природен парк „Витоша“ – Официален сайт Природен парк „Витоша“ – Подписка в защита на Природен парк „Витоша“ Архив на оригинала от 2009-11-26 в Wayback Machine.